31998R2461
L 307/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО, ЕОВС, ЕВРАТОМ) № 2461/98 НА СЪВЕТА
от 12 ноември 1998 година
за изменение на Регламент (ЕОВС, ЕИО, Евратом) № 300/76 за определяне на категориите длъжностни лица, които имат право на надбавки за работа на смени, и размера и условията за получаване
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на единен Съвет и единна Комисия на Европейските общности,
като взе предвид предложението на Комисията, представено след консултации с Комитета по Правилника за персонала (1),
като има предвид, че като се вземе предвид Регламент (ЕО, ЕОВС, Евратом) № 2458/98 на Съвета от 12 ноември 1998 г. за изменение на Регламент (ЕИО, Евратом, ЕОВС) № 259/68 за определяне на Правилника за длъжностните лица и Условията за наемане на работа на други служители на Европейските общности и относно постановяване на специални мерки, временно приложими за длъжностните лица на Комисията, и другите регламенти, които са приложими към тях във връзка с определянето на възнаграждения, пенсии и други финансови права в еуро (2), Регламент (ЕОВС, ЕИО, Евратом) № 300/76 на Съвета (3) следва да бъде изменен,
ПРИЕ НАСТОЯЩИЯ РЕГЛАМЕНТ:
Член 1
В Регламент (ЕОВС, ЕИО, Евратом) № 300/76 на Съвета терминът „белгийски франка“ се заменя с термина „еуро“ и сумите, изразени в белгийски франкове, се заменят с тяхната равностойност в единици еуро при обменен курс, определен от Съвета.
Прилагат се правилата за закръглянето на сумите, определени в Регламент (ЕО) № 1103/97 на Съвета от 17 юни 1997 г. относно определени разпоредби, отнасящи се до въвеждането на еурото (4).
Член 2
На 1 януари 1999 г. съгласно настоящия регламент Комисията извършва превръщането в еуро на сумите в белгийски франка в Регламент (ЕОВС, ЕИО, Евратом) № 300/76 на Съвета; тези стойности се публикуват в Официален вестник на Европейските общности през януари 1999 г.
Член 3
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 ноември 1998 година.